राजेश पायलट की पुण्यतिथि में भी शामिल हुए विधायक, जानें- क्या है वजह
Rajasthan Congress Politics - सचिन पायलट के पिता राजेश पायलट की पुण्यतिथि पर 11 जून को हुए कार्यक्रम राजस्थान सरकार के 15 विधायक दौसा पहुंचे थे, जिनमें 6 मंत्री भी थे।
सचिन पायलट के पिता राजेश पायलट की पुण्यतिथि पर 11 जून को हुए कार्यक्रम राजस्थान सरकार के 15 विधायक दौसा पहुंचे थे, जिनमें 6 मंत्री भी थे। इनमें सबसे चौंकाने वाले नाम हैं… मंत्री परसादीलाल मीणा, प्रताप सिंह खाचरियावास और ममता भूपेश। क्योंकि ये गहलोत खेमे से जुड़े हैं। इसके अलावा भी गहलोत खेमे में माने जाने वाले कई विधायकों और पूर्व विधायकों की पुण्यतिथि कार्यक्रम में मौजूदगी हैरान करने वाली रही।
राजनीतिक जानकार इसकी बड़ी वजह गुर्जर वोट बैंक बताते हैं। यही फैक्टर राजस्थान में आने वाले चुनावों में करीब 50 सीटों पर बड़ा प्रभाव डालेगा। इससे पहले पायलट की सभा में पूर्व प्रदेशाध्यक्ष नारायण सिंह भी पहुंचे थे। वहीं, राजेंद्र गुढ़ा और प्रताप सिंह खाचरियावास सहित कई विधायक जो मानेसर और 25 सितंबर के एपिसोड में साथ नहीं थे, वे भी पायलट के साथ नजर आ रहे हैं। वहीं, पिछले कुछ समय में कई गहलोत समर्थित विधायकों के बयान भी सरकार के खिलाफ सुनने को मिले हैं।
राजनीति जानकार मानते हैं कि चुनाव से पहले ये तस्वीरें बदलाव की सिर्फ शुरुआत हैं। आज की तारीख में विधायकों का बड़ा हिस्सा सीएम अशोक गहलोत के साथ है, लेकिन आने वाले दिनों में कई विधायक और चुनाव लड़ने की तैयारी कर रहे नेता अपने सीट की मजबूरी के चलते पायलट के साथ भी दिख सकते हैं।
स्पेशल रिपोर्ट में जानिए- सीटें और उसने जुड़े सियासी व जातीय समीकरण…
नेताओं के पुण्यतिथि कार्यक्रम में पहुंचने के 4 कारण
सचिन पायलट फैक्टर क्यों महत्वपूर्ण है?
2018 चुनाव में गुर्जर समुदाय को भरोसा था कि सचिन पायलट को मुख्यमंत्री बनाया जाएगा। यही वजह रही कि गुर्जर समाज ने अपना वोट इस तरह से दिया जिसका फायदा पायलट को मिलता। मगर पायलट विधायकों को अपनी ओर करने में सफल नहीं हो सके। राजस्थान में 8 गुर्जर विधायक चुनाव जीते। इनमें से 7 कांग्रेसी थे। वहीं एक बीएसपी से जीते थे।
सचिन पायलट को सीएम बनाने के लिए गुर्जर समाज ने कांग्रेस से चुनाव लड़ने वाले उन गैर-गुर्जर विधायकों को भी जिताया, जो बीजेपी के गुर्जर प्रत्याशी के सामने खड़े हुए थे। इसी का नतीजा रहा कि बीजेपी का एक भी गुर्जर प्रत्याशी चुनाव नहीं जीत सका। गुर्जर बाहुल्य लगभग हर सीट से कांग्रेस को ही जीत मिली। इस खबर में पोल दिया गया है, आगे बढ़ने से पहले इसमें हिस्सा लेकर आप अपनी राय दे सकते हैं..।
इसे लेकर राजस्थान यूनिवर्सिटी के पूर्व प्रोफेसर आरडी गुर्जर कहते हैं कि गुर्जर समुदाय में अन्य जातियों के मुकाबले उस तरह की राजनीतिक चतुरता विकसित नहीं हाे सकी है। इसलिए ये जातीय नेताओं पर भरोसा करके उन्हीं के आधार पर एकतरफा वोट करती रही है। यही कारण रहा कि 2018 में गुर्जर प्रभावी क्षेत्रों कांग्रेस के लगभग तमाम उम्मीदवार चुनाव जीते थे। वर्तमान में आठों गुर्जर विधायक कांग्रेस या समर्थित पार्टी से ही हैं। जबकि बीजेपी से लड़ा एक भी गुर्जर उम्मीदवार चुनाव नहीं जीत सका। वह भी तब जब इन सीटों पर इनके सामने कांग्रेस के गैर-गुर्जर उम्मीदवार मौजूद थे।
साथ ही गुर्जर समुदाय के साथ-साथ अन्य जातियों के युवा वर्ग भी इस बात से आशान्वित हैं कि पायलट निकट भविष्य में राष्ट्रीय स्तर पर एक सशक्त चेहरे के रूप में उभरने वाले नेता हैं।
इस तरह काम करेगा पायलट फैक्टर
